Påskeaften ble neppe slik han hadde tenkt. Rett før klokken 15.30 satte den sterkt berusete mannen seg i en bil som stod parkert ved Haukeland sykehus i 15-tiden. Han kom ikke lenger enn til Slettebakksveien, rett ovenfor Brann Stadion, før det gikk galt. Der mistet han kontroll over bilen slik at den havnet på taket.
Etter kort tid kom politiet på plassen. NRK melder at mannen hadde en ølboks i hånden da han ble hjulpet ut av kjøretøt.
Han skal der ha gitt dem en god dose kjeft. NRK melder videre at det måtte fire politifolk til for å få kontroll på den berusede karen. Blant annet skal en av betjentene fått slått solbrillene vekk fra ansiktet i basketaket.
Nå er fyllekjøreren også anmeldt for forulemping av politiet.
- Han oppførte seg utagerende og vanskelig, sier Stein Rune Halleraker.